kardosdrur/scandi-wiki huggingface dataset:
Matt Lindland

Matthew James Lindland (født 17 maj, 1970 i Oregon City i Oregon i USA) også kendt som The Law, er en amerikansk pensioneret MMA-udøver, olympisk bryder, foredragsholder, skuespiller, træner, iværksætter og politiker. Han vandt Oregons Republikanske Parti's nominering til Oregon House of Representatives, District 52 seat den 20 Maj, 2008. Han har også startet et beklædningsgenstandsfirma ved navn Dirty Boxer. I mixed martial arts, har Lindland konkurreret primært i mellemvægt-divisionen for UFC, Strikeforce. Affliction, IFL, Cage Rage, WFA, og BodogFIGHT.

Hall of Fame 
I oktober 2013 blev Matt Lindland optaget i Hall of Champions som Fremtrædende Medlem, for sine resultater i brydning, herunder ved at vinde en sølvmedalje ved Ol 2000 og en sølvmedalje i 2001 World Championships.

Referencer

Eksterne henvisninger 

 Den officielle hjemmeside for Coach Matt Lindland
 Matt Lindland på National Wrestling Hall of Fame
 http://www.dirtyboxer.com
 

Olympiske sølvmedaljevindere fra USA 
Medaljevindere ved sommer-OL 2000
MMA-udøvere fra USA
Brydere fra USA
Eva Jung

Eva Jung (født 12. januar 1986) er en dansk journalist der har beskæftiget sig med undersøgende journalistik, herunder hvidvask-sagen i Danske Bank.

Jung var tilknyttet Berlingske gruppe for undersøgende journalistik mellem 2011 og 2017.
Siden september 2017 har hun været avisens korrespondent i Bruxelles, hvorfra hun dækker EU-stof.

Jung har vundet en længere række af priser.
Med Simon Bendtsen og Michael Lund vandt hun Cavling-prisen for 2018 med baggrund i afdækningen af hvidvask-sagen.
For samme historie var de tre i 2019 nomineret til European Press Prize i kategorien undersøgende journalistik.

I 2022 var hun med gravergrupper fra TV 2 og Berlingske blandt de nominerede til Den Danske Publicistklubs Dokumentarpris for at dække gældssagen i Danske Bank.

Referencer 

Journalister ved Berlingske
Personer i Kraks Blå Bog
Settimana Internazionale di Coppi e Bartali 2019

Settimana Internazionale di Coppi e Bartali 2019 var den 34. udgave af det italienske landevejscykelløb. Løbet foregik i perioden 27. til 31. marts 2019. Løbet var en del af UCI Europe Tour 2019 og var i kategorien 2.1. Den samlede vinder af løbet blev australske Lucas Hamilton fra . Danske Alexander Kamp fra  vandt løbets pointtrøje.

Hold og ryttere

Danske ryttere
Matti Breschel kørte for 
Mathias Norsgaard Jørgensen kørte for 
Alexander Kamp kørte for 
Rasmus Quaade kørte for 
Mikkel Bjerg kørte for

Etaperne

1a. etape

1b. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 

UCI Europe Tour 2019
2019
Tre dage ved Panne for kvinder 2019

Tre dage ved Panne for kvinder 2019 var den 2. udgave af cykelløbet Tre dage ved Panne for kvinder. Løbet var en del af UCI Women's World Tour og blev arrangeret 28. marts 2019. Det blev vundet af hollandske Kirsten Wild fra WNT-Rotor.

Hold og ryttere

Danske ryttere
Amalie Dideriksen kørte for Boels-Dolmans
Julie Leth kørte for Bigla Pro Cycling
Pernille Mathiesen kørte for Team Sunweb
Christina Siggaard kørte for Team Virtu Cycling Women

Resultater

Startliste

Eksterne henvisninger

2019
Cykelløb i 2019
Classic Loire-Atlantique 2019

Classic Loire-Atlantique 2019 var den 20. udgave af cykelløbet Classic Loire-Atlantique. Løbet var en del af UCI Europe Tour-kalenderen og blev arrangeret 30. marts 2019. Det blev vundet af franske Rudy Barbier fra .

Hold og ryttere

Danske ryttere
Sander Andersen kørte for 
Mathias Bregnhøj kørte for 
Magnus Bak Klaris kørte for 
Christoffer Lisson kørte for 
Mads Rahbek kørte for 
Emil Toudal kørte for

Resultater

Eksterne henvisninger

2019
UCI Europe Tour 2019
Selfjorden (Senja)

Selfjorden er en fjord på ydersiden, det vil sige vestsiden, af øen Senja i Troms og Finnmark fylke  i Norge. Kommunegrænsen mellem Torsken og Tranøy går hele vejen gennem fjorden. Selfjorden er 15 kilometer lang og har indløb fra Andfjorden, som skiller de nævnte senjakommuner fra Andøy i Nordland. Yderst i Selfjorden ligger Åbergneset og øgruppen Svellingan i nord (Torsken) og Dovneset i syd (Tranøy). Lige indenfor indløbet ligger øgruppen Hallvardsøyan.

Omtrent midtvejs langs fjordens nordside ligger bygden Flakstadvåg (40 indb.), som har forbindelse med Sifjord og resten af Torsken kommune via Fylkesvej 243 (Troms). Øst for Flakstadvåg runder fjorden Salbergneset og på sydsiden Lomsneset, og fortsætter ind i fjordens inderste del, Indre Selfjorden.

I Tranøy kommune, det vil sige langs sydsiden, forgrener Selfjorden sig i Blyfjorden yderst, og Bunkefjorden længere inde. Ved Bunkefjorden ligger fiskeværet Rødsand (75 indb.). Fra Rødsand går Fylkesvej 224 (Troms), som knytter stedet til Å og resten avf Syd-Senja.

Kilder og henvisninger 

Fjorde i Troms og Finnmark
Torsken
Tranøy
Senja
Charlotte Lund

Charlotte von Rönne (født Charlotte Lund 18. september 1979) er en dansk tidligere professionel springrytter. 

Charlotte von Rönne har været aktiv inden for hesteverdenen, siden hun var 11 år, både som ponyrytter og senere junior- og ungrytter.

I dag er hun bosat i Tyskland, hvor hun arbejder som selvstændig med avl-, sports- og salgsstald.

Privatliv 
Hun giftede sig med sin træner, Søren von Rönne, tilbage i 2012. Sammen har de sønnen Christian fra maj 2014. Hun er datter af den tidligere landsholdsspiller i fodbold Flemming Lund og søster til blogger og springrytter Tina Lund.

Referencer 

Springryttere
Ryttere fra Danmark
Rikke Høgsted

Rikke Høgsted (født 22. marts 1968) er en dansk psykolog med speciale inden for forebyggelse af mental slitage og skader knyttet til fagfolk med et psykisk krævende arbejde. Rikke er ophavskvinden til begrebet belastningspsykologi. Hun har skrevet en række bøger med særlig fokus på krisepsykologi, tab og sorg og bøger rettet mod udsendte soldater og deres pårørende samt en grundbog i belastningspsykologi. Hun holder foredrag og temadage for professionelle behandlere.

Karriere 
Rikke Høgsted er uddannet cand.psych. fra Københavns Universitet i 1998, blev autoriseret af Psykolognævnet i 2002, og specialist i psykoterapi i 2010 og i psykotraumatologi i 2014. Hun er medlem af Dansk Psykologforening.

Rikke Høgsted har arbejdet som konsulent i Dansk Røde Kors, rådgiver i Kræftens Bekæmpelse, militærpsykolog i Det Danske Forsvar, chefpsykolog i Falck Healthcare og udviklingschef i Region Hovedstadens Psykiatri. Hun har særlig erfaring med arbejdet i mentale højrisikoerhverv og har blandt andet løst krisepsykologiske opgaver i Irak (ISAF) og Afghanistan, og hun har ydet danske rederier akut bistand i forbindelse med ulykker, gidseltagning og andre kritiske hændelser rundt om i verden.

Bibliografi 
 Grundbog i belastningspsykologi (2019) 
 Grundbog i belastningspsykologi (2018) 
 Til minde om...(2013) 
 Med kærlig hilsen(2008) 
 Sorgbogen (2008) 
 Kom på benene igen. Sådan klarer du en fyring
 Psykisk førstehjælp og medmenneskelig støtte
 Assertiv kommunikation i teori og praksis (i samarbejde med Anne Sofie Møller Petersen)
 Missionen går til...
 Børnene i baglandet til soldater, der fik set for meget
 De unge i baglandet til soldater, der fik set for meget
 De voksne i baglandet til soldater, der fik set for meget
 Baglandet - beretninger fra pårørende til soldater i international mission

Referencer 

Psykologer fra Danmark
Julie Top-Nørgaard

Julie Top-Nørgaard (født 1974) er en dansk forfatter og klummeskribent.

Hun har skrevet for Politiken og Information.

Udgivelser 
 Kroppen er en si (2018)
 Jeg går i min fars støvler (2016)
 Så forbandet klog (2016)

Selvbiografer fra Danmark
Romanforfattere fra Danmark
Kvindelige forfattere i det 21. århundrede
Journalister fra Danmark
Maja Elverkilde

Maja Elverkilde er en dansk forfatter og indehaver af forlaget Pote Produktion.

Udgivelser 
 Den slags skal gøres i dagslys, Pote Produktion (roman, 2018) 
 Guld er kvalitet og godt, Pote Produktion (digte, 2017)
 Det dør man af, forlaget Republik (noveller, 2014)
 ''Alt det der er mit, Borgens forlag (noveller, 2008)

Novelleforfattere fra Danmark
Kvindelige forfattere i det 21. århundrede
Andrea Hejlskov

Andrea Hejlskov (født 1975) er en dansk forfatter, foredragsholder og samfundsdebattør. Andrea Hejlskov skriver primært i genren autofiktion og er kendt for at skrive om så forskellige emner som selviscenesættelse på sociale medier, livet i vildmarken, heksekraft, skizofreni, kapitalismekritik og klimakrise.

Udgivelser 
 En facebookbiografi (2009)
 Og den store flugt (2013)
 Vølve (2021)

Faglitterære forfattere fra Danmark
Kvindelige forfattere i det 21. århundrede
Cæsarsalat

En Cæsarsalat er en grøn salat af romainesalat og croutoner vendt i en dressing med citronsaft, olivenolie, æg, Worcestershire Sauce, ansjoser, hvidløg og dijonsennep. Salaten indeholder også parmesanost og sort peber.

I sin oprindelige form blev denne salat tilberedt og serveret ved bordet.

Historie 
Salatens skabelse er generelt tilskrevet restauratør Caesar Cardini, en italiensk immigrant, der drev restauranter i Mexico og USA. Cardini boede i San Diego, men han arbejdede også i Tijuana, hvor han undgik forbudsbegrænsningerne. Hans datter Rosa fortalte, at hendes far opfandt salaten på sin restaurant Caesar's (på Hotel Cesar), da en stor menneskemængde på Independence Day i 1924 tømte køkkenet for forsyninger. Cardini brugte hvad han havde i køkkenet, og tilføjede den dramatiske stil hvor salaten tilberedes og slynges ved bordet af kokken. En række af Cardinis personale har sagt, at de opfandt retten.

Julia Child sagde, at hun havde spist en Cæsarsalat på Cardini's restaurant, da hun var barn i 1920'erne.  I 1946 skrev aviskolonist Dorothy Kilgallen om en Cæsarsalat indeholdende ansjoser, der adskiller sig fra Cardini's version:  Den madskrig i Hollywood — Cæsarsalat — vil blive introduceret til New Yorker's af Gilmore's Steak House. Det er en indviklet løgnehistorie, der tager lang tid at forberede og indeholder (zowie!) Masser af hvidløg, rå eller let kogte æg, croutoner, romaine, ansjoser, parmeasanost, olivenolie, eddike og masser af sort peber.  Ifølge Rosa Cardini indeholdt den oprindelige Cæsarsalat (i modsætning til hans bror Alex's Aviators salat, som senere blev omdøbt til Caesarsalat) ikke stykker ansjos; den sagte ansjossmag kommer fra Worcestershire sauce. Cardini var imod at bruge ansjoser i sin salat.

I 1970'erne sagde Cardinis datter, at den oprindelige opskrift omfattede hele salatblade, som skulle løftes af stammen og spist med fingrene; let kogte æg; og italiensk olivenolie.

Selv om den oprindelige opskrift ikke indeholder ansjoser, indeholder moderne opskrifter typisk ansjoser som en nøglebestanddel, som ofte er emulgeret i flaskeversioner. Cæsardressinger på flaske produceres og markedsføres nu af mange virksomheder.

Opskrift

Ingredienser 

Almindelige ingredienser i mange opskrifter:  

 romainesalat
 olivenolie
 knuste hvidløg
 salt
 Dijon sennep
 sort peber
 citronsaft
 Worcestershire sauce
 ansjoser
 rå eller let kogte æg
 revet parmesanost
 croutoner

Der er nærmet ubegrænsede andre almindelige variationer, herunder variation af salatblade, tilsætning af kød som grillet kylling eller bacon eller udeladelse af ingredienser som ansjos og æg.

Referencer 

Mad fra Mexico
Grøntsagsretter
Metal Supply

Metal Supply er et onlinemedie, der dækker jern- og maskinindustrien. Mediet Metal Supply henvender sig til denne branche. Nyhedsbrevet blev udsendt første gang i september 2003 og er udkommet lige siden - i dag to gange dagligt.
Nu modtager cirka 20.000 nøglepersoner indenfor jern og maskinindustrien det daglige nyhedsbrev.

Kilder og henvisninger
 https://www.metal-supply.dk/ 
 http://nordiskemedier.dk/

Nettidsskrifter fra Danmark
Gul sennep

 
Gul sennep (Sinapis alba) er en 50-80 cm høj urt, der i Danmark er en almindelig kulturplante.

Beskrivelse 
Gul sennep er en enårig, urteagtig plante med en stiv, opret vækst. Stilken er grenet og har grove børstehår. Bladene er ligeledes behårede og er uregelmæssigt fjerfligede.

Blomsterne er samlet i klynger; hver blomst har fire gule kronblade, der er 7-10 mm lange. Frugterne er korte skulper med stive udstående hår. Artsnavnet 'alba' betyder hvid og refererer til frøene, der imidlertid nærmere er lysegule.

Roden er kraftig og har mange fine siderødder.

Voksested 
Gul sennep har sin naturlige udbredelse i Middelhavsområdet, men er udbredt over det meste af verden. Den kom til I naturen vokser den især på marker, øde områder, vejbredder, jernbaneområder, affaldspladser og lignende.

Arten er desuden naturaliseret i mange steder i verden.

Anvendelse 
De olieholdige frø kan anvendes til produktion af sennep. Derudover anvendes den i have- og landbrug til jorddækning og efterafgrøde samt grøngødning, hvilket den er velegnet til på grund af sin hurtige vækst.

Referencer 

Biplanter
Ukrudtsplanter
Gule blomster
Sennep-slægten
Nukleofil acylsubstitution

Nukleofil acylsubstitutionbeskriver en substitutionsreaktion, der involvere nukleofile og acyl-forbindelser. I denne type reaktion erstatter en nukleofil, som eksempelvis en alkohol, amin eller enolat – en leaving group på et acyl-derivat – som et syrehalid, anhydrid eller ester. Dette resulterer i et produkt i form af en forbindelse indeholdende carbonyl, hvor nukleofilen har overtaget leaving grouppens plads i det oprindelige acylderivat. Da acylderivater reagerer med en lang række forskellige nuklefiler, og fordi produktet kan afhænge af særligt typen af acylderivatet og den nukleofil, der er involveret, kan nuklefil acylsubstitutionsreaktioner bruges til at syntetisere en lang række forskellige produkter.

Reaktionen kan foregå under både sure og basiske forhold.

Sure betingelser

Basiske betingelser

Se også 
Nukleofil alifatisk substitution
Nukleofil aromatisk substitution
Nukleofil  abstraktion

Kemiske reaktioner
Radiobevis

Et radiobevis er i Danmark et certifikat, der opnås efter aflæggelse af en særlig prøve. Hvis man ønsker at udøve radiotelefoni skal man have et radiobevis.

Det er et krav i uddannelsen til pilot og i mange maritime sammenhænge, at have et radiobevis.

Klasser

GEN 
Giver retten til at udøve radio-telefoni på engelsk

BEG 
Begrænset bevis, giver retten til at udøve radiotelefoni på engelsk i forbindelse med VFR-flyvning

N-BEG 
Nationalt begrænset bevis, giver retten til at udøve radiotelefoni på dansk i forbindelse med VFR-flyvning

Kilder og henvisninger

Bekendtgørelse om radioprøver og certifikater i GMDSS på retsinformation.dk hentet 28. marts 2019

Radioteknik
Kasfjorden

Kasfjorden er en fjord i Harstad kommune i Troms og Finnmark  fylke  i Norge. Den går 6,5 km mod sydøst til bygden Kasfjord i bunden af fjorden. Fjorden har indløb mellem Indre Elgsnes i nord og Bremnes i Kvæfjord kommune i syd. Kun den ydre, sydlige del af fjorden hører til Kvæfjord. Bygden Skjærstad ligger på vestsiden omkring halvvejs inde i fjorden. Østsiden af fjorden er en brat fjeldvæg som stiger stejlt op til Elgen på 534 moh. yderst i fjorden. Keipen ligger længere inde i fjorden på 496 moh. og er mindst lige så brat. Mellem disse to fjelde ligger Aunskaret.

Fylkesvej 1 (Troms) går langs vestsiden af fjorden.

Kilder og henvisninger 

 Kasvjord på lokalhistoriewiki.no hentet 27. marts 2019

Fjorde i Troms og Finnmark
Kvæfjord
Kasfjord
Hinnøya
Katrine Fuglsang

Katrine Wacher Fuglsang (født 28. januar 1992 i Frederikshavn) er en dansk journalist. Fra 1. april 2019 er hun Christiansborg-redaktør hos TV 2, og politisk analytiker for TV2 Nord og TV 2/Fyn. Før var hun redaktør og nyhedsvært hos TV Midtvest.

Historie 
Fuglsang voksede op i Frederikshavn, hvor meget af tiden blev brugt på håndbold. Hun begyndte at spille hos Frederikshavn fI, hvor hun også fungerede som ungdomstræner i knap fem år. Som ynglingespiller skiftede hun til Strandby/Elling IF i januar 2011. Her fik hun debut for klubbens hold i 2. division.

Hun blev student fra Frederikshavn Gymnasium og HF i sommeren 2010, hvorefter hun arbejdede ét år hos Intersports butik i Frederikshavn. Fra tiden i gymnasiet begyndte hun at lave frivilligt journalistisk arbejde for Kanal Frederikshavn.

I september 2011 rykkede Katrine Fuglsang til Odense, for at læse til en bachelor i journalistik på Center for Journalistik ved Syddansk Universitet. I august 2013 blev hun journalistpraktikant hos TV Midtvest i Holstebro. I februar 2015 blev hun fastansat på tv-stationen, og to måneder efter var hun uddannet journalist. I slutningen af 2016 blev hun redaktør, og én af stationens faste studieværter. Ved CIRCOMs årlige prisuddeling Prix CIRCOM Regional Programme Award, vandt Katrine Fuglsang i 2018 prisen som “Årets Skærmtalent”.

Fra 1. april 2019 blev bopælen København, efter hun blev ansat som Christiansborg-redaktør hos TV 2, og politisk analytiker for TV2 Nord og TV 2/Fyn.

Trivia 
I dagene før sin 25 års fødselsdag i januar 2017, sendte Katrine Fuglsang et personligt brev til alle naboerne i hendes opgang i Holstebro. Formålet var at advare naboerne om at der ville komme ti veninder på besøg på selve dagen, og at der kunne komme støj fra festen. Brevet blev en humoristisk løsning, der indebar slik kombineret med ordspil. Det nåede også frem til Instagram-brugeren Anders Hemmingsen, som delte det med sine dengang 368.000 følgere. Med mere end 35.000 likes på kort tid, blev Fuglsangs brev det mest likede billede på Hemmingsens profil nogensinde. Flere medier beskrev efterfølgende brevet.

Referencer

Eksterne henvisninger 
 
 
 Katrine Fuglsang hos LinkedIn

Personer fra Frederikshavn
Journalister fra Danmark
Ansatte ved TV 2
Charlotte Mikkelsen

Charlotte Lund Mikkelsen (født 20. april 1996) er en dansk håndboldspiller, der spiller for Nykøbing Falster Håndboldklub.

Meritter 
Aarhus United
Santander Cup 2017:

Referencer 

Håndboldspillere fra Danmark
Håndboldspillere fra Aarhus United
Håndboldspillere fra EH Aalborg
Håndboldspillere fra SK Aarhus
May el-Toukhy

May el-Toukhy, (født 17. august 1977 i Charlottenlund), er en dansk filminstruktør.

Baggrund 

el-Toukhys mor er dansker og hendes far er egypter. Hun er født i Charlottenlund og vokset op i Storkøbenhavn. Hun blev uddannet hos Den Danske Scenekunstskole i 2002, og senere som instruktør ved Den Danske Filmskole i 2009.

Karriere 

el-Toukhys spillefilminstruktørdebut var i 2015 med en kærlighedskomedie kaldt Lang historie kort.
Filmen var en ensemble fortælling med Mille Lehfeldt, Trine Dyrholm, Jens Albinus og Danica Curcic. Den blev varmt modtaget og vandt både en Robert, for bedste kvindelige birolle, og 2 Bodilpriser for bedste manuskript og bedste kvindelige hovedrolle.

el-Toukhys Dronningen fra 2019 blev overordentligt godt modtaget af danske anmeldere med seks stjerner i Filmmagasinet Ekko,
Berlingske
og af DR's Per Juul Carlsen
samt seks hjerter fra Politiken. Den har derudover også vundet flere priser, bl.a. publikumprisen på Sundance filmfestival.

Filmografi

Referencer

Eksterne henvisninger 
 

Kvindelige filminstruktører fra Danmark
Modtagere af Nordisk Film Prisen
Personer i Kraks Blå Bog
Personer fra Charlottenlund
Robertprisen for årets instruktør
Aksishjort

Axishjort (Axis axis) er en art i familien hjorte, som lever i Indien, det sydlige Nepal og i Sri Lanka, hvor den lever i åbent terræn og i områder med lav vegetation (buske mv). Den har en rødbrun pels med hvide prikker.

Referencer

Kilder 
 Ronald M. Nowak (1999) Walker's Mammals of the World. Johns Hopkins University Press, 

Hjorte
Sambarhjort

Sambarhjort (Rusa unicolor eller Cervus unicolor) er en art i familien hjorte, som lever i store dele af det sydlige Asien. 

Den er efter elg, wapitihjort og kronhjort den fjerdestørste arten i familien.

Hjorte
Nadia Kongsted

Nadia Kongsted (født 14. august 1995 i Egedal) er en dansk håndboldspiller, der fram til 2019-20 sæsonen spillede for for Ajax København Håndbold.

Meritter 
Nykøbing Falster Håndboldklub
Dameligaen 2016-17:

Referencer 

Håndboldspillere fra Danmark
Håndboldspillere fra Nykøbing Falster Håndboldklub
Amit Izak

Amit Izak (født 16. maj 1993 i Tel Aviv) er en israelsk håndboldspiller, der spiller for Ajax København Håndbold og Israels kvindehåndboldlandshold.

Referencer

Eksterne henvisninger 

Håndboldspillere fra Israel
Håndboldspillere fra Ajax København
Almenpraktiserende læge

En almenpraktiserende læge, også kaldet (alment) praktiserende læge, familielæge eller i et konkret patientforløb egen læge, er en speciallæge i almen medicin med overenskomst med sygesikringen, som modtager patienter med alle slags dagligdags symptomer og sygdomme. Arbejdsområdet kaldes også almen praksis. Den almenpraktiserende læge fungerer som indgangen til det danske sundhedsvæsen og er den eneste type læge som alle slags borgere har kontakt med.

Betegnelsen "praktiserende læge" er ikke helt præcis, da speciallæger i andre specialer end almen medicin også er praktiserende speciallæger, hvis de har egen praksis.

Uddannelse 

Almenpraktiserende læger er speciallæger i almen medicin, hvilket indebærer en femårig speciallægeuddannelse. Efter gennemførelse af medicinstudiet opnår man lægetitlen. Derefter følger 12 måneders klinisk basisuddannelse (tidligere kaldet turnus), hvoraf halvdelen i reglen foregår som praktik på en sygehusafdeling og halvdelen hos en almenpraktiserende læge. Derefter er man læge med ret til selvstændigt virke, og de fleste arbejder i nogle år som yngre læge, dvs. læge uden speciale, hvorefter man kan søge en etårig introstilling og derefter den 4-5 årige speciallægeuddannelse i et af de 39 specialer. Almenpraktiserende læger har altså lige så lang uddannelse som andre speciallæger. Forskellen er blot at deres faglige speciale er meget bredt og målrettet de sygdomme og problemstillinger man møder i almen praksis.

Stillingsbetegnelser inden for sundhed
Maren Louise Käehne

Maren Louise Käehne (født 7. november 1976) er en dansk manuskriptforfatter.

Käehne begyndte som produktionsassistent på en kortfilm og på en tv-film i 1998.
I 2009 blev hun uddannet som manuskriptforfatter fra Den Danske Filmskole og var derefter forfatter på flere episoder af DR-serierne Borgen og Broen.
I 2015 fik hun spillefilmsdebut med Lang historie kort, hvor May el-Toukhy var instruktør.
Året efter var hun manuskriptforfatter på Shelley.
I 2019 gentog hun samarbejdet med el-Toukhy med filmen ''Dronningen.

Eksterne henvisninger 
 

Manuskriptforfattere fra Danmark
Personer fra Svendborg
Austerfjorden

Austerfjorden er en fjordarm af Gullesfjorden i Kvæfjord kommune i Troms og Finnmark fylke  i Norge. Den går 6 km mod syd til Botnjorda i bunden af fjorden. Fjorden har indløb mellem Limneset i nord og Hella i syd. Refsnes ligger på nordøstsiden lige indenfor indløbet. Herfra går der færge over til Flesnes på vestsiden af Gullesfjorden. Fra Revsnes går fjorden stort set stik mod syd. På østsiden ligger også bygden Melåa.

Fylkesvej 104 (Troms) går langs østsiden af fjorden.

Kilder og henvisninger 

Fjorde i Troms og Finnmark
Kvæfjord
Hinøya